Vsebina

# Pretvorba datumskih vrednosti

Naslednje funkcije pretvarjajo datum v število, s katerim je mogoče računati, in nazaj.

## Funkcija DateSerial

Vrne vrednost Date, če navedemo leto, mesec in dan.

## Funkcija DateValue

Vrne predmet Date iz niza, ki predstavlja datum.

Vrnjeni predmet je interno predstavljen kot enojna številska vrednost, ki ustreza navedenemu datumu. Ta vrednost lahko uporabite za izračun števila dni med dvema datumoma.

## Funkcija Day

Na osnovi serijskega števila za datum, ki ga generirata funkciji DateSerial in DateValue, vrne vrednost, ki predstavlja dan v mescu.

## Funkcija Month

Na osnovi serijskega števila za datum, ki ga generirata funkciji DateSerial in DateValue, vrne vrednost, ki predstavlja mesec v letu.

## Funkcija WeekDay

Ta funkcija vrne število, ki odgovarja dnevu v tednu za serijsko številko datuma, ki sta jo ustvarili funkciji DateSerial ali DateValue.

## Funkcija Year

Na osnovi serijskega števila za datum, ki ga generirata funkciji DateSerial in DateValue, vrne leto datuma.

## Funkcija CDate

Spremeni poljuben niz ali numerični izraz v datum.

## Funkcija CDateToIso

Na osnovi serijskega števila za datum, ki ga generirata funkciji DateSerial in CDateFromIso, vrne datum v zapisu ISO brez ločil (LLLLMMDD).

Letnico sestavljajo vsaj štiri števke, če je absolutna vrednost manjša od 1000, tudi vodilne ničle. Lahko je negativna z vodilnim minusom, če podani datum označuje letnico pred našim štetjem (pr.n.št.) in ima lahko več kot štiri števke, če je absolutna vrednost večja od 9999. Oblikovani niz je lahko v obsegu od »-327680101« do »327671231«.

Letnice, manjše od 100 in večje od 9999, so podprte od različice LibreOffice 5.4 naprej.

## Funkcija CDateFromIso

Pretvori niz z datumom iz zapisa ISO (LLLLMMDD ali LLLL-MM-DD) v interno število za datume.

Letnico sestavljata dve (podprto le v obliki zapisa LLMMDD brez ločil zaradi združljivosti) ali najmanj štiri števke. Pri štirih števkah morajo biti podane vodilne ničle, če je absolutna vrednost manjša kot 1000, lahko pa je negativna z vodilnim minusom, če podani datum označuje leto pred našim štetjem (pr.n.št.) in ima lahko več kot štiri števke, če je absolutna vrednost večja od 9999. Oblikovani niz je lahko v obsegu »-327680101« do »327671231« oz. od »-32768-01-01« do »32767-12-31«.

Neveljaven datum povzroči napako. Letnica 0 ni sprejemljiva, zadnji dan pred našim štetjem je -0001-12-31 in naslednji dan je 0001-01-01. Datumi pred 1582-10-15 so v proleptičnem gregorijanskem koledarju.

Pri pretvorbi serijske številke datuma v natisljivi niz (npr. z ukazoma Print in MsgBox) se uporabi privzeti koledar področnih nastavitev, pri čemer lahko ob prelomnem datumu 15. 10. 1582 preklopi na julijanski koledar, to pa lahko povzroči drug prikazan datum od pričakovanega. Uporabite funkcijo CDateToIso, da pretvorite takšno datumsko številko v predstavitveni niz v proleptičnem gregorijanskem koledarju.

Oblika zapisa LLLL-MM-DD z ločili je podprta od različice LibreOffice 5.3.4 naprej. Letnice, manjše od 100 ali večje od 9999 so podprte od LibreOffice 5.4 naprej, če program ne deluje v združljivostnem načinu VBA.

## Funkcija CDateToUnoDate

Vrne datum, strukturiran kot com.sun.star.util.Date UNO.

## Funkcija CDateFromUnoDate

Pretvori datum, strukturiran kot com.sun.star.util.Date UNO, v datumsko vrednost.

## Funkcija CDateToUnoDateTime

Vrne časovni del datuma, strukturiran kot com.sun.star.util.DateTime UNO.

## Funkcija CDateFromUnoDateTime

Pretvori strukturo com.sun.star.util.DateTime UNO v datumsko vrednost.

## Funkcija DateAdd

Prišteje razdobje (datum ali čas) navedenemu datumu tolikokrat, kolikokrat je zahtevano, in vrne končni rezultat.

## Funkcija DateDiff

Vrne število datumskih ali časovnih intervalov med podanima datumoma.

## Funkcija DatePart

Funkcija DatePart vrača zahtevani del datuma.