Vsebina

# Vstavljanje predmetov iz galerije

Predmet iz Galerije lahko vstavite v dokumente z besedilom, preglednice, risbe ali predstavitve z vlečenjem in spuščanjem ali z uporabo kontekstnega menija. Vstavljanje predmeta ustvari kopijo predmeta, tako da nobena sprememba predmeta v vašem dokumentu ne vpliva na predmet v Galeriji.

## Vstavljanje predmeta v dokument

1. Odprite Galerijo.

2. Izberite temo.

3. Z enojnim klikom izberite predmet.

4. Povlecite predmet v dokument ali s klikom desne tipke miške odprite kontekstni meni in izberite Vstavi.

## Zamenjevanje predmeta v dokumentu

### Z vlečenjem in spuščanjem

1. Odprite Galerijo.

2. Izberite temo.

3. Z enojnim klikom izberite predmet.

4. Povlecite predmet čez predmet, ki ga želite zamenjati, pri čemer držite pritisnjeno tipko Cmd krmilko.

### Z uporabo kontekstnega menija

1. Odprite Galerijo.

2. Izberite temo.

3. Z levo tipko miške kliknite predmet, ki ga želite zamenjati.

4. Z desno tipko miške kliknite predmet, s katerim ga želite zamenjati, in izberite Vstavi.

## Vstavljanje predmeta kot grafike za ozadje

1. Odprite Galerijo.

2. Izberite temo.

3. Z enojnim klikom izberite predmet.

4. Odprite kontekstni meni in izberite Vstavi – Ozadje – Stran ali Vstavi – Ozadje – Odstavek.

Možnost vstavljanja predmeta kot slike ozadja je na voljo le v programu LibreOffice Writer.

Podobne teme

Galerija

Dodajanje slik v Galerijo

Način povleci in spusti v dokumentu LibreOffice

Kopiranje slik med dokumenti

Kopiranje delov preglednic v dokumente z besedilom

Premikanje in kopiranje besedila v dokumentih