Vsebina

# Zbiranje besedila

Zbere vsebino dveh ali več izbranih polj z besedilom v enega samega.

Za dostop do tega ukaza ...

#### Iz menijske vrstice:

Izberite Lik – Zberi besedilo, ko sta izbrani dve ali več polji z besedilom.

#### Iz kontekstnega menija:

Izberite Zberi besedilo, ko sta izbrani dve ali več polji z besedilom.

Zbiranje besedila združi več besedilnih polj v eno samo polje z besedilom, kar omogoča zvezen tok besedila v novem polju.

Ukaz Zberi besedilo je še posebej uporaben za urejanje dokumentov PDF s programom LibreOffice Draw.

Funkcija preuči delčke besedila, ali se končujejo z ločili za konec povedi. Če se ne, bo vsebina naslednjega polja dodana, ne da bi se pričel nov odstavek. Po zbiranju polj morate še popraviti delitev na odstavke in nastaviti lastnosti odstavkov.

## Opombe

- Nastalo polje z besedilom bo vstavljeno na trenutno plast.

- Nastalo polje z besedilom bo brez imena.

- Naslovi in opisi posameznih polj z besedilom so po zbiranju besedil izgubljeni.

- Po zbiranju besedil so poprejšnji predmeti besedilnih polj izbrisani.

- Pri zbiranju besedil iz seznamov lahko na postavitev seznama vpliva položaj ločil. V tem primeru boste morali ročno obnoviti postavitev. Primer: pri uporabi oštevilčevanja v slogu »1.« se lahko nastali elementi seznama po piki delijo.

- Za boljše rezultate združite bližnja polja z besedilom, ki imajo podobno oblikovanje odstavkov. Oblikovanje znakov v besedilnih poljih se ohrani. Združevanje polj z besedilom z različnimi slogi odstavka lahko zahteva ročen poseg, da bi obnovili izvorno postavitev besedila.

Podobne teme

Izvozi v PDF