Vsebina

# Krmari po

Izbirnik Krmari po omogoča izbor kategorije, po kateri želite krmariti po dokumentu, vključno s stranmi, naslovi, odseki, predmeti, polji, komentarji, rezultati nedavnih iskanj in nedavnih položajev kazalke. Lahko uporabite ikoni s puščicama Prejšnji in Naslednji za postavitev besedilne kazalke v dokumentu na prejšnji ali naslednji cilj.

Za dostop do tega ukaza ...

#### Iz menijske vrstice:

Izberite Pogled – Krmar.

#### Iz vmesnika zloženke v zavihkih:

Izberite Osnovno – Krmar.

Izberite Pogled – Krmar.

#### Iz orodnih vrstic:

Krmar vključen/izključen

#### Na tipkovnici:

F5

## Delo s Krmari po

Privzeto velja, da je, vse dokler ne izberete druge kategorije, izbrana kategorija Stran, puščice pa nadomešča številsko polje, s pomočjo katerega lahko greste na prejšnjo ali naslednjo stran oz. skočite na natanko določeno stran.

Ko izberete drugo kategorijo lahko uporabite enega izmed gumbov »Prejšnji« ali »Naslednji«. Imeni gumbov navajata vrsto predmeta, ki ste ga izbrali. Kazalka kaže na katerikoli predmet, ki ste ga izbrali.

### Številka strani

Vnesite številko strani, na katero želite skočiti, in zatem pritisnite vnašalko. Za krmarjenje uporabite vrtilne gumbe.

### Prejšnji

Skoči na prejšnji element v dokumentu. Za določitev vrste elementa, na katerega želite skočiti, kliknite seznam Krmari po in zatem predmetno kategorijo – npr. »Slike«.

Prejšnji element

### Naslednji

Skoči na prejšnji element v dokumentu. Za določitev vrste elementa, na katerega želite skočiti, kliknite seznam Krmari po in zatem predmetno kategorijo – npr. »Slike«.

Naslednji element

LibreOffice lahko prilagodite svojim zahtevam za krmarjenje po dokumentu. Preprosto izberite Orodja – Prilagodi. Različne tabele za prilagajanje menijev, vnosa prek tipkovnice ali orodnih vrstic vsebujejo več funkcij za krmarjenje po dokumentu v področju »Krmari«. Na tak način lahko npr. v dokumentu enostavno skočite na zaznamke s funkcijami »Na naslednji/prejšnji zaznamek«.

Kategorije, ki so na voljo, v grobem ustrezajo tistim v izbirniku Krmarja. Vendar lahko izberete druge cilje preskakovanja, ki niso klasične kategorije v Krmarju: npr. Opomniki, Ponovi iskanje ali Nedavnost.

Izberite med naslednjimi možnostmi: Zaznamki, Komentarji, Kontrolniki, Risani predmet, Polja glede na vrsto, Polja, Sprotne opombe, Okviri, Naslovi, Slike, Kazala, Predmeti OLE, Stran, Nedavnost, Opomnik, Ponovi iskanje, Odseki, Izbor, Formula tabele, Tabele, Napačna formula tabele.

## Sprotne opombe

Izberite kategorijo Sprotne opombe, da boste lahko skakali med sprotnimi in končnimi opombami. To lahko uporabljate skupaj z gumbom Sidro ↔ Besedilo v Krmarju, da hitro skočite med besedilom sprotne/končne opombe in njenim sidrom v besedilu.

## Nedavnost

Če je izbrana kategorija Nedavnost, lahko uporabite gumba Pojdi nazaj in Pojdi naprej za skakanje med nedavnimi položaji kazalke v dokumentu.

## Opomniki

Največ pet opomnikov (ki se ne shranijo ob zaprtju dokumenta) lahko nastavite na različne položaje v dokumentu. Opomnik nastavite z gumbom Nastavi opomnike v Krmarju.

Po opomnikih krmarite v zaporedju, kot so določeni. Opomniki se ne shranijo, ko zaprete dokument.

## Ponovi iskanje

S kategorijo Ponovi iskanje lahko ponovite iskanje s pogovornim oknom Išči in zamenjaj v orodni vrstici Najdi. Če kliknete na eno izmed puščic, se bo iskanje nadaljevalo za nazadnje iskani vnos.

## Izbor

Če je dejaven mnogoteri izbor (npr. pri uporabi krmilke + klika in povleka, dodajalnega izbirnega načina ali po iskanju z Najdi vse), potem Izbor omogoča skakanje z enega na drugega.

## Formule tabel

Za formule tabel velja, da lahko skačete na vse formule tabel, ki se nahajajo znotraj vašega dokumenta z Formula tabele, ali pa samo na napačne z Napačna formula tabele. Pri napačnih formulah tabel lahko skačete samo na tiste, ki so napačne. Program preskoči formule z napakami (tiste, ki se sklicujejo na napačne formule).