Vsebina

# Točka/črta za pripenjanje

Vstavi točko ali črto pripenjanja (znano tudi kot vodilo), ki jo lahko uporabite za hitro poravnavo predmetov. Točke in črte pripenjanja se ne natisnejo.

Za dostop do tega ukaza ...

#### Iz menijske vrstice:

Izberite Vstavi – Vodilo za pripenjanje.

#### Iz kontekstnega menija:

Izberite Vstavi vodilo za pripenjanje.

#### Iz vmesnika zloženke v zavihkih:

Izberite Osnovno – Vstavi vodilo za pripenjanje.

V meniju Vstavi zavihka Vstavi izberite Vstavi vodilo za pripenjanje.

#### Iz orodnih vrstic:

Vstavi vodilo za pripenjanje

Črto za pripenjanje lahko povlečete z ravnil in jo spustite na stran. Za brisanje črte za pripenjanje jo povlecite nazaj na ravnilo.

Narišite ali premaknite predmet poleg točke ali črte za pripenjanje, da se ta postavi na svoje mesto.

Za določitev obsega pripenjanja izberite LibreOffice Draw – Mreža LibreOffice Impress – Mreža v pogovornem oknu Možnosti.

## Položaj

Nastavi relativni položaj izbrane točke ali črte za pripenjanje glede na levi gornji kot strani.

Točko ali črto za pripenjanje lahko tudi povlečete na drugo mesto.

### Os X

Vnesite želeno razdaljo med točko ali črto za pripenjanje in levim robom strani.

### Os Y

Vnesite želeno razdaljo med točko ali črto za pripenjanje in zgornjim robom strani.

## Vrsta

Določite vrsto predmeta pripenjanja, ki ga želite vstaviti.

### Točka

Vstavi točko pripenjanja.

### Navpično

Vstavi navpično črto za pripenjanje.

### Vodoravno

Vstavi vodoravno črto za pripenjanje.

Podobne teme

Uredi črto / točko za pripenjanje